proxectonos/corpus_dominio_legal_administrativo_tmp huggingface dataset:
RESOLUCIÓN do 10 de xaneiro de 2022 pola que se modifican os anexos II a IX da Orde do 9 de decembro de 2020 pola que se aproban os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e se regulan o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Axencia Tributaria de Galicia — III. Outras disposicións — 14/01/2022

A Orde do 9 de decembro de 2020 aproba os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Para adaptalos a diversos cambios normativos modificáronse anexos da devandita orde nas resolucións da Axencia Tributaria de Galicia do 25 de xaneiro, do 4 de marzo e do 14 de maio de 2021.
A Lei de medidas fiscais e administrativas para o ano 2022 modifica, entre outros aspectos, o tipo impositivo aplicable á transmisión de bens inmobles, así como na constitución e cesión de dereitos reais que recaian sobre estes, excepto os dereitos reais de garantía, que pasa a ser do 9 %.
Por outra banda, o Decreto 112/2021, do 22 de xullo, polo que se aproba o uso dos elementos básicos da identidade corporativa da Xunta de Galicia, aprobou a imaxe corporativa institucional do Goberno e do sector público autonómico de Galicia.
No seu artigo 2 establece que a Administración xeral e o sector público autonómico de Galicia se axustarán ao previsto nesta norma no relativo:
a) Á elaboración e emisión de documentos, modelos normalizados e material impreso.
b) Ás informacións, publicacións, comunicacións ou calquera expresión en todo tipo de soportes, incluídos os medios electrónicos e/ou dixitais e audiovisuais, así como os carteis ou as sinalizacións que elaboren ou utilicen.
O exposto fai necesario modificar e adaptar os anexos II a IX da Orde do 9 de decembro de 2020; para iso é competente a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da devandita orde.
En consecuencia,
Primeiro. Modificar os anexos II a IX da Orde do 9 de decembro de 2020 pola que se aproban os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e se regulan o procedemento e as condicións para o seu pagamento e presentación, así como determinadas obrigacións formais e de subministración de información tributaria, que pasan a ser os seguintes:
Segundo. Esta resolución entrará en vigor o día da súa publicación.
Disposición transitoria
Os modelos en papel de autoliquidacións que son substituídos mediante esta resolución seguirán tendo validez e eficacia ata o seu esgotamento.
Santiago de Compostela, 10 de xaneiro de 2022
RESOLUCIÓN do 5 de xaneiro de 2022, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Empresa Pública de Servizos Agrarios, S.A. (Seaga) para executar durante o ano 2022.
Consellería do Mar — III. Outras disposicións — 14/01/2022

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
1. Resolución do 18 de novembro de 2021, da Consellería do Mar, pola que se encarga ao medio propio Empresa Pública de Servizos Agrarios, S.A. (Seaga), a realización dos traballos de retirada, almacenamento e xestión de residuos procedentes da inspección e vixilancia pesqueira realizada pola Subdirección Xeral de Gardacostas de Galicia para o ano 2022.
– Actividade: realización dos traballos relativos á retirada, almacenamento e xestión dos materiais, ben sexa como residuo ou para a súa reutilización de artes de pesca procedentes de comisos realizados pola Subdirección Xeral de Gardacostas de Galicia.
– Natureza e alcance da xestión encomendada: encomenda de xestión a medios propios ao ter a Empresa Pública de Servizos Agrarios, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de xaneiro de 2022 ata o 31 de decembro de 2022.
– Financiamento: tramitouse como expediente anticipado de gasto con cargo aos orzamentos da Comunidade Autónoma de Galicia para o ano 2022, aplicación orzamentaria 15.01.541C.604.1 con código de proxecto 2011 00867.
Santiago de Compostela, 5 de xaneiro de 2022
RESOLUCIÓN do 29 de decembro de 2021 pola que se modifican os anexos II a IX da Orde do 21 de xaneiro de 2021 pola que se aproban os diferentes modelos de autoliquidación do imposto sobre sucesións e doazóns na Comunidade Autónoma de Galicia e se regulan o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Axencia Tributaria de Galicia — III. Outras disposicións — 14/01/2022

A Orde do 21 de xaneiro de 2021 aproba os diferentes modelos de autoliquidación do imposto sobre sucesións e doazóns na Comunidade Autónoma de Galicia e regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Para adaptalos a diversos cambios normativos modificáronse anexos da devandita orde nas resolucións da Axencia Tributaria de Galicia do 14 de maio e 6 de agosto de 2021.
O Decreto 112/2021, do 22 de xullo, polo que se aproba o uso dos elementos básicos da identidade corporativa da Xunta de Galicia, aprobou a imaxe corporativa institucional do Goberno e do sector público autonómico de Galicia.
No seu artigo 2 establece que a Administración xeral e o sector público autonómico de Galicia se axustarán ao previsto nesta norma no relativo:
a) Á elaboración e emisión de documentos, modelos normalizados e material impreso.
b) Ás informacións, publicacións, comunicacións ou calquera expresión en todo tipo de soportes, incluídos os medios electrónicos e/ou dixitais e audiovisuais, así como os carteis ou as sinalizacións que elaboren ou utilicen.
Esta nova imaxe corporativa exixe a adaptación dos anexos II a IX da Orde do 21 de xaneiro de 2021 para reflectir neles estes cambios normativos; para iso é competente a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da devandita orde.
En consecuencia,
Primeiro. Modificar os anexos II a IX da Orde do 21 de xaneiro de 2021 pola que se aproban os diferentes modelos de autoliquidación do imposto sobre sucesións e doazóns na Comunidade Autónoma de Galicia e se regulan o procedemento e as condicións para o seu pagamento e presentación, así como determinadas obrigacións formais e de subministración de información tributaria, que pasan a ser os seguintes:
Segundo. Esta resolución entrará en vigor o día da súa publicación.
Disposición transitoria
Os modelos en papel de autoliquidacións e declaracións que son substituídos mediante esta resolución seguirán tendo validez e eficacia ata o seu esgotamento.
Santiago de Compostela, 29 de decembro de 2021
EXTRACTO da Orde do 29 de decembro de 2021 pola que se establecen as bases reguladoras e a convocatoria de subvencións para o ano 2022, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A).
Vicepresidencia primeira e Consellería de Presidencia, Xustiza e Turismo — III. Outras disposicións — 14/01/2022

BDNS (Identif.): 605064.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Beneficiarias
Poderán ser beneficiarias das subvencións convocadas as asociacións de veciños, confederacións, federacións ou unións de asociacións de veciños de Galicia, comunidades de usuarios de augas debidamente inscritas no rexistro público correspondente e asociacións de mulleres rurais de Galicia.
Segundo.
Obxecto
Poderán ser obxecto de subvención os gastos ocasionados como consecuencia de investimentos realizados en inmobles de titularidade veciñal ou sobre os cales a entidade solicitante ten un dereito de uso por convenio ou por calquera outro título, así como equipamentos necesarios para o seu funcionamento, todos eles orientados ao cumprimento dos fins da entidade, e as obras nas traídas de auga comunitarias.
Terceiro.
Bases reguladoras
Orde do 29 de decembro de 2021 pola que se establecen as bases reguladoras e a convocatoria de subvencións para o ano 2022, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia.
Cuarto.
Importe
Para a concesión destas axudas destínase crédito por un importe total de tres millóns de euros (3.000.000,00 €).
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da orde no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo expira o derradeiro día do mes.
Santiago de Compostela, 29 de decembro de 2021
RESOLUCIÓN do 5 de xaneiro de 2022, da Secretaría Xeral da Emigración, pola que se dá publicidade dos convenios de colaboración subscritos por esta secretaría xeral no terceiro cuadrimestre de 2021.
Vicepresidencia primeira e Consellería de Presidencia, Xustiza e Turismo — III. Outras disposicións — 14/01/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Secretaría Xeral da Emigración nos meses de setembro, outubro, novembro e decembro do ano 2021, que se incorpora como anexo a esta resolución.
Santiago de Compostela, 5 de xaneiro de 2022
EXTRACTO da Orde do 17 de decembro de 2021 pola que se establecen as bases reguladoras dos premios á cooperación e se procede á súa convocatoria para o ano 2022 (código de procedemento TR802Q).
Consellería de Emprego e Igualdade — III. Outras disposicións — 20/01/2022

BDNS (Identif.): 606150.
De conformidade co previsto nos artigos 17.3.b) e 20.8.a) da Lei 38/2003, do 11 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro.
Entidades beneficiarias
Poden participar nos premios á cooperación as cooperativas galegas que realizasen un destacado labor no eido do cooperativismo.
Segundo.
Obxecto e finalidade
Os premios á cooperación teñen como finalidade fomentar e difundir o cooperativismo, os seus principios e valores, así como recompensar publicamente o labor que as cooperativas veñen realizando a prol do desenvolvemento do movemento cooperativo na Comunidade Autónoma galega.
Outorgaranse premios nas seguintes categorías:
– Premio aos valores cooperativos, á cooperativa galega que máis destacase no impulso dos valores e principios cooperativos.
– Premio ao mellor proxecto cooperativo novo, á cooperativa galega que na data de publicación da convocatoria teña unha antigüidade igual ou menor de corenta e dous meses e que destacase nas súas achegas nos aspectos sociais, económicos, culturais ou ambientais.
– Premio á traxectoria cooperativa, á cooperativa galega que na data de publicación da convocatoria teña unha antigüidade maior de corenta e dous meses e que destacase pola súa traxectoria no ámbito económico e social.
Terceiro.
Bases reguladoras
Orde do 17 de decembro de 2021 pola que se establecen as bases reguladoras dos premios á cooperación e se procede á súa convocatoria para o ano 2022 (código de procedemento TR802Q).
Cuarto.
Contía
O orzamento total ascende a quince mil euros (15.000,00 €).
Outorgarase un premio de cinco mil euros (5.000,00 €) en cada unha das categorías.
Quinto.
Prazo de presentación de solicitudes
O prazo de presentación das solicitudes remata o 29 de abril de 2022. Non obstante, se o período de presentación resulta inferior a un mes, as solicitudes poderanse presentar no prazo dun mes a partir do día seguinte ao da publicación da orde de convocatoria no
Diario Oficial de Galicia
.
Santiago de Compostela, 17 de decembro de 2021
RESOLUCIÓN do 12 de xaneiro de 2022, da Secretaría Xeral Técnica da Consellería de Cultura, Educación e Universidade, pola que se dá publicidade dos convenios de colaboración subscritos no terceiro cuadrimestre do ano 2021.
Consellería de Cultura, Educación e Universidade — III. Outras disposicións — 20/01/2022

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Primeiro. Dar publicidade á relación dos convenios subscritos pola Consellería de Cultura, Educación e Universidade nos meses de setembro, outubro, novembro e decembro do ano 2021, que se incorpora como anexo I a esta resolución.
Segundo. Así mesmo, dar publicidade dos convenios pendentes de publicar subscritos no primeiro e segundo cuadrimestre do 2021 pola Consellería de Cultura, Educación e Universidade, que se incorporan como anexo II e III, respectivamente, a esta resolución.
Santiago de Compostela, 12 de xaneiro de 2022
RESOLUCIÓN do 27 de decembro de 2021 pola que se fai público o acordo relativo á elección de tres membros do Consello de Contas.
Parlamento de Galicia — II. Autoridades e persoal — 18/01/2022

O Pleno do Parlamento de Galicia, na súa sesión do día 21 de decembro de 2021, acordou elixir, de conformidade co establecido no artigo 12.1 da Lei 6/1985, do 24 de xuño, membros do Consello de Contas de Galicia a:
Anxo Ramón Calvo Silvosa
Tomás Pérez Vidal
José Antonio Redondo López
O que se publica para xeral coñecemento e para os efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 27 de decembro de 2021
CORRECCIÓN DE ERROS. Resolución do 17 de decembro de 2021 pola que se concede a renovación da acreditación do Comité de Ética da Investigación con Medicamentos de Galicia (CEIm-G) e se nomean os seus membros.
Consellería de Sanidade — II. Autoridades e persoal — 19/01/2022

Advertido erro na referida resolución, que se publicou no Diario Oficial de Galicia núm. 251, do 31 de decembro de 2021, cómpre efectuar a seguinte corrección:
Na páxina 65751 modifícase o anexo que recolle a composición do Comité Autonómico de Ética de Investigación con medicamentos de Galicia, que queda redactado como segue:
Composición do Comité Autonómico de Ética da Investigación con medicamentos de Galicia:
Secretaria técnica:
– Paula López Vázquez
Vicesecretaria:
– Martina Lema Oreiro
Membros:
– Rosendo Bugarín González
– Juan Casariego Rosón
– Nuria Carballeda Feijóo
– Juan Fernando Cueva Bañuelos
– Juana M. Cruz del Río
– José Álvaro Fernández Rial
– José Luis Fernández Trisac
– María José Ferreira Díaz
– Rafael Millán Calenti
– Agustín Pía Morandeira
– Jorge Prado Casal
– Carmen Rodríguez-Tenreiro Sánchez
– Susana Romero Yuste
– Diego Santos García
– Juan Manuel Vázquez Lago
– Asunción Verdejo González
– Irene Zarra Ferro
RESOLUCIÓN do 12 de xaneiro de 2022 pola que se fai público o acordo plenario polo que se designa o conselleiro integrante da Sección de Estudos e Informes do Consello Consultivo de Galicia para o ano 2022.
Consello Consultivo de Galicia — II. Autoridades e persoal — 19/01/2022

De conformidade co establecido no artigo 18 do Decreto 91/2015, do 18 de xuño, polo que se aproba o Regulamento de organización e funcionamento do Consello Consultivo de Galicia, esta presidencia resolve:
Facer público o Acordo plenario do 12 de xaneiro de 2022, do Consello Consultivo de Galicia, polo que se designa o conselleiro integrante da Sección de Estudos e Informes do Consello Consultivo para 2022, do teor literal seguinte:
«Segundo o disposto nos artigos 21 da Lei 3/2014, do 24 de abril, do Consello Consultivo de Galicia, e 18 do seu Regulamento de organización e funcionamento, aprobado polo Decreto 91/2015, do 18 de xuño, o Pleno do Consello Consultivo de Galicia, na súa reunión do día 12 de xaneiro de 2022, acorda:
Primeiro. A designación do conselleiro electivo Ignacio de Loyola Aranguren Pérez como membro da Sección de Estudos e Informes.
Segundo. Que, de acordo co número 2 do citado artigo 18, se publique este acordo no Diario Oficial de Galicia».
Santiago de Compostela, 12 de xaneiro de 2022
EXTRACTO da Orde do 23 de decembro de 2021 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía social) e se convocan para o ano 2022 (códigos de procedemento TR802G e TR802J).
Consellería de Emprego e Igualdade — III. Outras disposicións — 21/01/2022

BDNS (Identif.): 606399.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans).
Primeiro.
Entidades beneficiarias
As cooperativas e sociedades laborais, para o programa I, e as persoas desempregadas, socias ou traballadoras de cooperativas ou sociedades laborais ou doutras empresas que se transformen nestas, para o programa II.
Segundo.
Obxecto e finalidade
Fomentar a incorporación de persoas desempregadas e persoas traballadoras temporais a cooperativas e sociedades laborais a través dos seguintes programas:
Programa I: dirixido a fomentar a incorporación, como persoas socias traballadoras ou de traballo de cooperativas ou sociedades laborais, de persoas desempregadas, persoas traballadoras con carácter temporal e de persoas socias a proba.
Programa II: dirixido a fomentar o acceso á condición de persoas socias traballadoras ou de traballo de cooperativas ou de sociedades laborais, así como o fomento do acceso de persoas emprendedoras por conta propia á condición de socias de cooperativas, a través do financiamento das achegas económicas ao capital social.
Terceiro.
Bases reguladoras
Orde do 23 de decembro de 2021 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía social) e se convocan para o ano 2022 (códigos de procedemento TR802G e TR802J).
Cuarto.
Contía
O orzamento total ascende a tres millóns oitocentos mil euros (3.800.000,00 €) e a distribución inicial de créditos por programas é a seguinte:
– Programa I: 2.100.000,00 €.
– Programa II: 1.700.000,00 €.
Quinto.
Prazo de presentación de solicitudes
O prazo de presentación de solicitudes comezará a partir do día seguinte ao da publicación desta orde no
Diario Oficial de Galicia
e finalizará o 30 de setembro de 2022, agás que se produza o suposto de esgotamento do crédito.
Sexto.
Outros datos
Os incentivos a que se refire esta convocatoria están sometidos ao réxime de axudas
de minimis
, polo que non poderán exceder os límites cuantitativos establecidos nos regulamentos da Comisión (UE) 1407/2013, 1408/2013 ou 717/2014, segundo proceda.
Santiago de Compostela, 23 de decembro de 2021
RESOLUCIÓN do 13 de xaneiro de 2022 pola que se dá publicidade dos convenios subscritos no terceiro cuadrimestre do ano 2021.
Axencia de Protección da Legalidade Urbanística — III. Outras disposicións — 21/01/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Axencia de Protección da Legalidade Urbanística (en diante APLU) no terceiro cuadrimestre do ano 2021, que se incorpora como anexo a esta resolución, tendo en conta que os convenios de adhesión á Axencia de Protección da Legalidade Urbanística entran en vigor ao día seguinte da súa publicación no
Diario Oficial de Galicia
.
Santiago de Compostela, 13 de xaneiro de 2022
CORRECCIÓN DE ERROS. Resolución do 14 de setembro de 2021 pola que se dá publicidade dos convenios de colaboración subscritos no segundo cuadrimestre do ano 2021.
Augas de Galicia — III. Outras disposicións — 21/01/2022

Advertidas omisións na referida resolución, publicada no
Diario Oficial de Galicia
número 184, do 23 de setembro de 2021, cómpre efectuar a seguinte corrección:
Na páxina 46726, entre as filas dous e tres da táboa recollida nesa páxina, debe incorporarse unha nova fila co seguinte texto:
E na páxina 46726, entre as filas catro e cinco da táboa recollida nesa páxina, debe incorporarse unha nova fila co seguinte texto:
DECRETO 173/2021, do 2 de decembro, polo que se dispón a substitución de dous membros do Consello Escolar de Galicia.
Consellería de Cultura, Educación e Universidade — II. Autoridades e persoal — 17/01/2022

De conformidade co disposto no artigo 6 da Lei 3/1986, do 18 de decembro, de consellos escolares de Galicia; no artigo 10 do Decreto 44/1988, do 11 de febreiro, polo que se desenvolve a dita lei; no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación formalizada pola UGT-Servizos Públicos de Galicia (UGT-Galicia) e pola Confederación Intersindical Galega (CIG), por proposta do conselleiro de Cultura, Educación e Universidade, logo da deliberación do Consello da Xunta de Galicia, na súa reunión do dous de decembro de dous mil vinte e un,
Artigo 1. Cesamentos
Que cesen como membros do Consello Escolar de Galicia as seguintes persoas:
1º. En representación do profesorado nos niveis educativos correspondentes ao ámbito do ensino non universitario de Galicia, ensino privado:
Azucena Rodríguez Amoroso (UGT-Servizos Públicos).
2º. En representación do persoal de administración e servizos, por proposta das centrais sindicais máis representativas:
María Burque Gerpe (Comisións Obreiras).
Artigo 2. Nomeamentos
Noméanse membros do Consello Escolar de Galicia, nas condicións determinadas no articulado da Lei 3/1986, do 18 de decembro, de consellos escolares de Galicia, as seguintes persoas:
1º. En representación do profesorado nos niveis educativos correspondentes ao ámbito do ensino non universitario de Galicia, ensino privado:
José Antonio Míguez Vila (UGT-Servizos Públicos).
2º. En representación do persoal de administración e servizos, por proposta das centrais sindicais máis representativas:
Rubén García Castrelo (Confederación Intersindical Galega).
Artigo 3. Duración do mandato
O mandato dos novos membros será polo tempo que resta para completar o mandato da representatividade que exercen.
Disposición derradeira única. Entrada en vigor
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dous de decembro de dous mil vinte e un
RESOLUCIÓN do 29 de decembro de 2021 pola que se acorda publicar o orzamento para o exercicio 2022.
Universidade de Vigo — III. Outras disposicións — 17/01/2022

Aprobado o orzamento para o exercicio 2022 polo Consello de Goberno, con data do 21 de decembro de 2021, e polo Consello Social da Universidade de Vigo, reunido o 27 de decembro de 2021, que figura no anexo desta resolución, remítese ao
Diario Oficial de Galicia
para a súa publicación.
Vigo, 29 de decembro de 2021
RESOLUCIÓN do 7 de xaneiro de 2022, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no terceiro cuadrimestre do ano 2021.
Consellería do Mar — III. Outras disposicións — 17/01/2022

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar nos meses de setembro, outubro, novembro e decembro de 2021, que se incorpora no anexo a esta resolución.
Santiago de Compostela, 7 de xaneiro de 2022
RESOLUCIÓN do 5 de xaneiro de 2022 pola que se dá publicidade dos convenios de colaboración subscritos no terceiro cuadrimestre do ano 2021.
Axencia Turismo de Galicia — III. Outras disposicións — 17/01/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia nos meses de setembro, outubro, novembro e decembro do ano 2021, que se incorpora como anexo I a esta resolución.
Segundo. Así mesmo, dáse publicidade dos convenios de colaboración pendentes de publicar subscritos no segundo cuadrimestre de 2021 pola Axencia Turismo de Galicia, que se incorporan como anexo II a esta resolución.
Santiago de Compostela, 5 de xaneiro de 2022
RESOLUCIÓN do 5 de xaneiro de 2022, da Secretaría Xeral de Medios, pola que se dá publicidade dos convenios de colaboración subscritos dentro do terceiro cuadrimestre do ano 2021.
Vicepresidencia primeira e Consellería de Presidencia, Xustiza e Turismo — III. Outras disposicións — 17/01/2022

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos pola Secretaría Xeral de Medios dentro do terceiro cuadrimestre do ano 2021, que se incorporan como anexo a esta resolución.
O que se fai público para xeral coñecemento.
Santiago de Compostela, 5 de xaneiro de 2022
RESOLUCIÓN do 12 de xaneiro de 2022 pola que se fai público o Acordo do Consello da Xunta de Galicia, do 29 de decembro de 2021, polo que se declara unha área de rexeneración urbana de interese autonómico (área Rexurbe) no concello de Ribadeo.
Instituto Galego da Vivenda e Solo — III. Outras disposicións — 19/01/2022

En cumprimento do disposto no artigo 55.2 da Lei 1/2019, do 22 de abril, de rehabilitación e de rexeneración e renovación urbanas de Galicia, esta dirección xeral dispón que se publique no Diario Oficial de Galicia o Acordo adoptado polo Consello da Xunta de Galicia, na súa reunión do 29 de decembro de 2021, co seguinte texto literal: «Declarar unha área de rexeneración urbana de interese autonómico (área Rexurbe) no concello de Ribadeo, conforme a delimitación que se indica no plano anexo».
Santiago de Compostela, 12 de xaneiro de 2022
RESOLUCIÓN do 11 de xaneiro de 2022 pola que se dá publicidade dos convenios de colaboración subscritos no terceiro cuadrimestre do ano 2021.
Academia Galega de Seguridade Pública — III. Outras disposicións — 19/01/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Academia Galega de Seguridade Pública nos meses de setembro, outubro, novembro e decembro do ano 2021, que se incorpora como anexo a esta resolución.
A Estrada, 11 de xaneiro de 2022
CORRECCIÓN DE ERROS. Orde do 20 de decembro de 2021 pola que se regula o medio de comprobación do valor dos bens inmobles, ditame de peritos da Administración, previsto no artigo 57.e) da Lei 58/2003, do 17 de decembro, xeral tributaria, no ámbito dos impostos sobre sucesións e doazóns e sobre transmisións patrimoniais e actos xurídicos documentados, así como a normativa técnica xeral.
Consellería de Facenda e Administración Pública — III. Outras disposicións — 19/01/2022

Advertidos erros na dita orde, publicada no Diario Oficial de Galicia núm. 250, do 30 de decembro de 2021, cómpre facer as seguintes correccións:
No artigo 23.c), onde di: «inflación», debe dicir: «inflación/deflación».
No artigo 23.d), onde di: «Inverso do coeficiente de planta en garaxes (1/Cp), que ten en conta a diferenza de valor en cada planta onde se sitúe a praza de garaxe, segundo o disposto no artigo 15 desta orde», debe dicir: «Inverso do coeficiente de planta. Inclúe dous factores: 1) en garaxes (1/Cp), que ten en conta a diferenza de valor en cada planta onde se sitúe a praza de garaxe; 2) en vivendas (1/Cp) que ten en conta a diferenza de valor en cada planta por ausencia de ascensor, segundo o disposto no artigo 15 desta orde».
A alínea f) do artigo 23 debe ser a alínea h).
A alínea g) do artigo 23 debe ser a alínea i).
A redacción das alíneas f) e g) do artigo 23 queda como segue:
«f) Coeficiente por tipoloxía construtiva (Ct), homoxeneiza os valores de dúas comparables tendo en conta os seus diferentes tipos construtivos, á marxe da súa antigüidade física. Deberase xustificar a súa procedencia.
g) Coeficiente por estado de conservación (Ce), homoxeneiza os valores de dúas comparables tendo en conta os seus posibles distintos estados de conservación derivados do seu uso e mantemento, á marxe da súa antigüidade física. Deberase xustificar a súa procedencia».
No artigo 24, onde di: «...os coeficientes Ca, Cp, Cs e Cv que sexan de aplicación ao caso, e outros que se considere que poidan resultar necesarios, á vista da documentación que consta no expediente, para obter o valor real...», debe dicir: «...os coeficientes Ca, Cp, Cs, Ct, Ce e Cv que sexan de aplicación ao caso, e outros que se considere que poidan resultar necesarios, á vista da documentación que consta no expediente, para obter o valor de mercado...».
CORRECCIÓN DE ERROS. Orde do 20 de decembro de 2021 pola que se establecen as bases reguladoras das axudas para paliar os danos producidos polo lobo e se convocan para o ano 2022 (código de procedemento MT809B).
Consellería de Medio Ambiente, Territorio e Vivenda — III. Outras disposicións — 19/01/2022

Advertido erro na referida orde, publicada no DOG número 249, do mércores 29 de decembro de 2021, realízase a seguinte corrección:
No anexo III da páxina 64490 engádese á lista de concellos da provincia da Coruña «Ortiqueira».
RESOLUCIÓN do 5 de xaneiro de 2022 pola que se fan públicos os convenios de colaboración asinados por esta entidade pública no segundo e terceiro cuadrimestres do ano 2021.
Portos de Galicia — III. Outras disposicións — 18/01/2022

Para os efectos previstos na Lei 1/2016, do 18 de xaneiro, de transparencia e bo goberno, acórdase darlles publicidade aos convenios de colaboración asinados no segundo e terceiro cuadrimestre do ano 2021 e que se relacionan no anexo a esta resolución.
Santiago de Compostela, 5 de xaneiro de 2022
RESOLUCIÓN do 30 de decembro de 2021 pola que se dá publicidade do encargo ao medio propio Tecnologías y Servicios Agrarios, S.A., S.M.E., M.P. (Tragsatec) do servizo de xestión e mantemento dunha rede de asesoramento, seguimento e dinamización xuvenil.
Consellería de Política Social — III. Outras disposicións — 18/01/2022

Mediante a Resolución do 26 de febreiro de 2021 encoméndase a Tecnologías y Servicios Agrarios, S.A. S.M.E., M.P. (Tragsatec) a execución dun servizo de xestión e mantemento dunha rede de asesoramento, seguimento e dinamización xuvenil, ata o 31 de decembro de 2021 .
Pola Resolución do 28 de decembro de 2021 mantense a dita encomenda por persistir a necesidade do encargo, ata o 31 de outubro de 2022.
Coa finalidade dar cumprimento ao disposto no artigo 45 da Lei 39/2015, do 1 de outubro, do procedemento administrativo común das administracións públicas, e os artigos 15 e 19 da referida Orde do 29 de xuño de 2021, procédese a publicar no
Diario Oficial de Galicia
o contido mínimo da encomenda:
– Actividade: servizo consistente na xestión e mantemento dunha rede de asesoramento, seguimento e dinamización xuvenil que busca achegar a mocidade galega á Administración ofrecéndolle, a través das canles de difusión máis adecuadas, asesoramento especializado nos recursos, programas, convocatorias e actividades destinados á poboación máis nova. Así mesmo, este programa incluirá o seguimento de resultados e indicadores das anteditas medidas, así como a necesaria dinamización da participación e asociacionismo xuvenil.
– Natureza e alcance da xestión encomendada: esta encomenda ten natureza intersubxectiva. Consonte o previsto polos artigos 9 e 47 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, e segundo a disposición adicional vixésimo cuarta desta lei Tecnologías y Servicios Agrarios, S.A. S.M.E., M.P. (Tragsatec) ten a consideración de medio propio e servizo técnico da Consellería de Política Social.
– Prazo de vixencia: o encargo encomendado iniciado en virtude da Resolución do 26 de febreiro de 2021 ata o 31 de decembro de 2021 prorrógase en virtude da Resolución do 28 de decembro de 2021 ata o 31 de outubro de 2022.
– Financiamento: este encargo tramitase con cargo á aplicación orzamentaria 13.06.313A.227.99 dos orzamentos de gastos da Comunidade Autónoma de Galicia.
O importe do encargo para cada período ascende a trescentos cincuenta e sete mil setenta euros con setenta e sete céntimos (357.070,77 €).
Santiago de Compostela, 30 de decembro de 2021
CORRECCIÓN DE ERROS. Extracto da Orde do 16 de decembro de 2021 pola que se establecen as bases reguladoras de bolsas de formación en materia de arquivos e se convocan as correspondentes ao programa 2022 (código de procedemento CT110A).
Consellería de Cultura, Educación e Universidade — III. Outras disposicións — 18/01/2022

BDNS (Identif.): 604306.
Advertidos erros no dito extracto, publicado no
Diario Oficial de Galicia
número 6, do 11 de xaneiro de 2022, é necesario facer as seguintes correccións:
No artigo Primeiro.3 Beneficiarios, na paxina 799, onde di: «Non se beneficiar anteriormente destas mesmas bolsas durante un período superior aos doce (12) meses, nin renunciar a elas sen unha causa de forza maior, ao xuízo da Secretaría Xeral de Cultura, logo de iniciado o período de vixencia», debe dicir: «Non se beneficiar anteriormente destas mesmas bolsas durante un período igual ou superior aos doce (12) meses, nin renunciar a elas sen unha causa de forza maior, ao xuízo da Secretaría Xeral de Cultura, logo de iniciado o período de vixencia».
EXTRACTO da Orde do 29 de decembro de 2021 pola que se regula o réxime de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras (código de procedemento ED504E).
Consellería de Cultura, Educación e Universidade — III. Outras disposicións — 21/01/2022

BDNS (Identif.): 606012.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Centros privados concertados de educación primaria e/ou de educación secundaria.
Segundo. Obxecto
Regular o procedemento de solicitude e concesión de axudas, en réxime de concorrencia competitiva, a centros privados concertados de educación primaria e/ou de educación secundaria para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Terceiro. Bases reguladoras
Orde do 29 de decembro de 2021 pola que se regula o réxime de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras (código de procedemento ED504E).
Cuarto. Importe
Importe total da convocatoria: 500.000 euros.
Importe máximo por centro educativo: 6.000 euros.
Quinto. Prazo de presentación de solicitudes
Un mes, contado a partir do día seguinte ao da publicación desta orde no Diario Oficial de Galicia.
Santiago de Compostela, 29 de decembro de 2021
DECRETO 176/2021, do 23 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de sendas na AC-552, treitos 34+400-34+860 e 44+300-45+080, no concello de Coristanco (A Coruña) (clave AC/19/132.06).
Consellería de Infraestruturas e Mobilidade — III. Outras disposicións — 21/01/2022

Antecedentes:
Primeiro. Con data do 8 de xuño de 2021 publicouse no
Diario Oficial de Galicia
(núm. 107) o Anuncio do 26 de maio de 2021 polo que se somete ao trámite de información pública o proxecto de construción de sendas na AC-552, treitos 34+400-34+860 e 44+300-45+080, de clave AC/19/132.06, así como a relación individual de bens, dereitos e propietarios afectados polo proxecto referido.
Segundo. Logo da análise dos informes e certificados presentados, o 3 de decembro de 2021 apróbase o expediente de información pública e o proxecto de construción de sendas na AC-552, treitos 34+400-34+860 e 44+300-45+080, de clave AC/19/132.06.
A actuación obxecto do proxecto consiste na execución de dous treitos de sendas peonís na marxe da estrada autonómica AC-552, no termo municipal de Coristanco, un deles pola marxe esquerda da estrada, entre os puntos quilométricos (p.q.) 34+400 (final da senda Carballo-Bértoa) e 34+860 (inicio da beirarrúa próxima aos arredores do centro comercial Carrefour), e o outro pola marxe dereita da estrada, entre os puntos quilométricos 44+300 (final das beirarrúas de Bormoio) e 45+080 (punto de acceso ao cemiterio de Agrillos).
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, corresponde á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Corresponde ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día vinte e tres de decembro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de sendas na AC-552, treitos 34+400-34+860 e 44+300-45+080, de clave AC/19/132.06.
Santiago de Compostela, vinte e tres de decembro de dous mil vinte e un
EXTRACTO da Orde do 29 de decembro de 2021 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2022 (código de procedemento MT808A).
Consellería de Medio Ambiente, Territorio e Vivenda — III. Outras disposicións — 21/01/2022

BDNS (Identif.): 606132.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Persoas xurídicas que teñan o nomeamento de entidade colaboradora de pesca continental, de conformidade co disposto na Lei 2/2021, do 8 de xaneiro, de pesca continental de Galicia, e no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Este nomeamento deberá estar en vigor tanto no momento de presentar a solicitude de axuda como no momento do pagamento desta.
Segundo.
Obxecto
Axudas para actividades e investimentos de fomento da riqueza piscícola.
Terceiro.
Bases reguladoras e convocatoria
Orde do 29 de decembro de 2021 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2022 (código de procedemento MT808A).
Cuarto.
Contía
Importe total da convocatoria: 80.000,00 euros.
Fíxase un importe máximo de 9.360 euros de axuda para a subliña de vixilancia de tramos de pesca continental e de 2.500 euros para a subliña de actividades divulgativas ou formativas, por entidade colaboradora.
Quinto.
Prazo de presentación de solicitudes
O prazo de presentación das solicitudes será dun (1) mes desde o día seguinte ao de publicación desta orde no
Diario Oficial de Galicia
.
Santiago de Compostela, 29 de decembro de 2021
DECRETO 175/2021, do 23 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de glorieta e de acondicionamento de travesía na AC-550, nos puntos quilométricos 71+100-72+400, no concello de Noia (clave AC/20/077.06).
Consellería de Infraestruturas e Mobilidade — III. Outras disposicións — 21/01/2022

Antecedentes:
Primeiro. Con data do 17 de agosto de 2021 publicouse no
Diario Oficial de Galicia
(núm. 157) o Anuncio do 26 de xullo de 2021 polo que se somete ao trámite de información pública o proxecto de construción de glorieta e de acondicionamento de travesía na AC-550, p.q. 71+100-72+400 (Noia), de clave AC/20/077.06, así como a relación individual de bens, dereitos e propietarios afectados polo proxecto referido.
Segundo. Logo da análise dos informes, alegacións e certificados presentados, o 9 de decembro de 2021 apróbase o expediente de información pública e o proxecto de construción de glorieta e de acondicionamento de travesía na AC-550, p.q. 71+100-72+400 (Noia), de clave AC/20/077.06.
O obxecto do presente proxecto consiste na mellora da seguridade viaria na contorna do p.q. 71+100 da estrada AC-550, mediante a construción dunha glorieta na intersección existente actualmente nese punto (intersección en cruz sen canalizar) e o acondicionamento do treito comprendido entre o p.q. 71+100 e 72+400 da mesma estrada. Para isto levarase a cabo a renovación da capa de rodadura da calzada e a redistribución da largura da sección transversal, e dotarase dun itinerario peonil accesible nunha das marxes do treito considerado. Realizarase tamén o acondicionamento dos ramais de acceso á nova glorieta.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspónde á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Corresponde ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día vinte e tres de decembro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de glorieta e de acondicionamento de travesía na AC-550, p.q. 71+100-72+400 (Noia), de clave AC/20/077.06.
Santiago de Compostela, vinte e tres de decembro de dous mil vinte e un